b'\n_START_ARTICLE_\nOsma izborna jedinica za izbor zastupnika u Zastupni\xc4\x8dki dom Hrvatskoga dr\xc5\xbeavnog sabora\n_START_PARAGRAPH_\nOsma izborna jedinica za izbor zastupnika u Zastupni\xc4\x8dki dom Hrvatskoga dr\xc5\xbeavnog sabora je izborna jedinica u Republici Hrvatskoj._NEWLINE_Definirana je Zakonom o izbornim jedinicama za izbor zastupnika u Zastupni\xc4\x8dki dom Hrvatskoga dr\xc5\xbeavnog sabora od 29. listopada 1999. godine, \xc4\x8dlankom 9. Odluku o progla\xc5\xa1enju donio je predsjednik Republike Hrvatske dr Franjo Tu\xc4\x91man 3. studenoga 1999. godine. Potpisnik zakona koji je donio Zastupni\xc4\x8dki dom Hrvatskoga dr\xc5\xbeavnog sabora je predsjednik Zastupni\xc4\x8dkog doma Vlatko Pavleti\xc4\x87._NEWLINE_Obuhva\xc4\x87a podru\xc4\x8dje Istarske \xc5\xbeupanije i zapadni dio Primorsko-goranske \xc5\xbeupanije, i to:_NEWLINE_- podru\xc4\x8dje Istarske \xc5\xbeupanije u cijelosti,_NEWLINE_- zapadni dio Primorsko-goranske \xc5\xbeupanije - gradovi i op\xc4\x87ine: Ba\xc5\xa1ka, Cres, Crikvenica, Dobrinj, Kostrena, Kraljevica, Krk, Lovran, Mali Lo\xc5\xa1inj, Malinska - Duba\xc5\xa1nica, Matulji, Mo\xc5\xa1\xc4\x87eni\xc4\x8dka Draga, Omi\xc5\xa1alj, Opatija, Punat, Rab, Rijeka, Vrbnik.'